Държавен вестник, бр. 10, 2015 г., стр. 11

БРОЙ  10	
Д Ъ Р Ж А В Е Н  В Е С Т Н И К 	
СТР.  11  
Приложение № 1 
към чл. 1, ал. 1
Национална програма за енергийна ефективност 
на многофамилни жилищни сгради
1. Цели и обхват на Програмата
Националната програма за енергийна ефек-
тивност на многофамилни жилищни сгради е 
насочена към обновяване на многофамилни жи-
лищни сгради с основна цел – чрез изпълнение на 
мерки за енергийна ефективност да се осигурят 
по-добри условия на живот за гражданите в мно-
гофамилни жилищни сгради, топлинен комфорт 
и по-високо качество на жизнената среда.
Изпълнението на мерки за енергийна ефек-
тивност в многофамилни жилищни сгради ще 
допринесе за: 
· по-високо ниво на енергийната ефективност 
на многофамилните жилищни сгради и 
намаляване на разходите за енергия;
· подобряване на експлоатационните характе-
ристики за удължаване на жизнения цикъл 
на сградите; 
· осигуряване на условия на жизнена среда 
в съответствие с критериите за устойчиво 
развитие.
В рамките на Програмата ще се предоставя 
финансова и организационна помощ на сдружения 
на собственици (СС), регистрирани по реда на 
Закона за управление на етажната собственост 
(ЗУЕС), в многофамилни жилищни сгради за 
подобряване на енергийната ефективност на 
сградите, в които живеят. 
Помощ и подкрепа ще получат СС в страната, 
чиито сгради са в съответствие с определени-
те критерии за допустимост. Сдруженията на 
собственици кандидатстват пред общината, а 
критериите за подбора предвиждат всички, които 
отговарят на изискванията, по реда на подаване 
и одобрение на заявленията за кандидатстване 
да получат 100 % безвъзмездна финансова по-
мощ и организационна подкрепа за изпълнение 
на обновяване за енергийна ефективност до 
изчерпване на финансовия ресурс, определен 
по Програмата. 
Общините осъществяват прием на документи 
за кандидатстване, оценка, одобрение, предос-
тавяне на финансиране, мониторинг на изпъл-
нението на мерките за енергийна ефективност 
по сградите.
Кметът на всяка община отговаря за изпълне-
нието на целия процес по обновяване на жилищ-
ните сгради на своята територия и за избора на 
изпълнители по реда на ЗОП за осъществяване 
на отделните дейности по сградите.
2. Териториален обхват на Програмата
Дейностите по настоящата Програма ще 
се осъществяват на територията на Република 
България в рамките на 265 общини.
3. Финансов ресурс
Програмата ще се реализира с финансов ресурс 
от 1 млрд. лв. При осигуряване на допълнителни 
средства финансовият ресурс по Програмата 
може да бъде увеличен.
4. Продължителност на Програмата
Кандидатстването по Програмата ще се 
осъществява постоянно в рамките на 2 години: 
2015 и 2016 г. Продължителността на Програмата 
може да бъде удължавана при наличен свободен 
финансов ресурс.
5. Критерии за допустимост на сградите по 
Програмата
Допустими са всички многофамилни жи-
лищни сгради, строени по индустриален способ: 
ЕПЖС (едропанелно жилищно строителство); 
ППП (пакетно повдигани плочи); ЕПК (едро­
площен кофраж); пълзящ кофраж и разновидно-
стите им, с минимум 36 самостоятелни обекта 
с жилищно предназначение.
От 2016 г. ще са допустими:
· Многофамилни жилищни сгради, строени по 
индустриален способ: ЕПЖС (едропанелно 
жилищно строителство); ППП (пакетно пов-
дигани плочи); ЕПК (едроплощен кофраж); 
пълзящ кофраж и разновидностите им, ко-
ито не попадат в обхвата на националната 
програма – до 36 самостоятелни обекта с 
жилищно предназначение, намиращи се в 
общини, които не са допустими бенефици-
енти по Оперативна програма „Региони в 
растеж“ (ОПРР) 2014 – 2020.
· Многофамилни жилищни сгради (масивни 
сгради), проектирани преди април 1999 г., 
намиращи се в общини, които не са допус-
тими бенефициенти по ОПРР 2014 – 2020.
6. Финансова помощ
Сгради с одобрени заявления за кандидат-
стване ще получат до 100 % безвъзмездна фи-
нансова помощ. 
7. Участници и техните функции
Организационната и институционална струк-
тура по изпълнение на програмата включва 
следните участници:
Министерството на финансите (МФ)
МФ е отговорно за:
· методическо ръководство по отношение на 
бюджетните и отчетните аспекти на схемата;
· съответните действия по издаване на дър-
жавната гаранция по чл. 100 от Закона за 
държавния бюджет на Република България 
(ЗДБРБ) за 2015 г.
Българската банка за развитие (ББР)
ББР участва в договарянето на споразуме-
нието/ята за предоставяне на заеми на ББР за 
осигуряване на финансов ресурс за изпълнение 
на Програмата, за които ще се издава държавна 
гаранция, съгласно чл. 100 ЗДБРБ за 2015 г. ББР 
сключва договори за целево финансиране с кмета 
на съответната община и областния управител.
Министерството на регионалното развитие 
и благоустройството (МРРБ) – координатор на 
Програмата
МРРБ координира процеса и издава необ-
ходимите методически указания и подготвя 
необходимите образци за кандидатстване пред 
общината. Министерството чрез дирекция „Жи-
лищна политика“ оказва подкрепа на общините 
при реализиране на Програмата. МРРБ:
· осигурява методическо ръководство по не-
финансовите аспекти на Програмата;
· наблюдава процеса по изпълнение на Про-
грамата;